S-421/2010

Mál þetta, sem dómtekið var 6. júlí sl., er höfðað með ákæru útgefinni af ríkissaksóknara 3. júní 2010 á hendur M-kk-þgf Ó-kk-þgf Þ-kk-þgf, kt. (…), (…), fyrir kynferðisbrot með því að hafa, sunnudaginn 6. desember 2009, að (…), klætt A, kt. (…), að hluta úr nærbuxum þar sem hún lá sofandi í rúmi sínu og fróað sér.

Þetta er talið varða við 199. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Af hálfu A er gerð krafa um miskabætur að fjárhæð kr. 1.500.000 auk vaxta skv. 8. gr., sbr. 4. gr. laga um vexti og verðtryggingu nr. 38/2001 frá 6. desember 2009 til þess dags þegar mánuður er liðinn frá því bótakrafa er kynnt ákærða og dráttarvaxta eftir þann dag skv. 9. gr., sbr. 1. mgr. 6. gr. sömu laga til greiðsludags. Þá er gerð krafa um réttargæsluþóknun úr hendi ákærða samkvæmt mati réttarins eða samkvæmt síðar framlögðum málskostnaðarreikningi, að viðbættum virðisaukaskatti.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Samkvæmt fyrirliggjandi sakavottorði hefur ákærði, allt frá árinu 2004, tvisvar hlotið dóma fyrir umferðarlagabrot og einu sinni fyrir líkamsárás. Þá hefur hann í tvígang gengist undir að greiða sektir vegna fíkniefnabrota, síðast með viðurlagaákvörðun 11. mars 2010. Brot það sem ákærði hefur nú verið sakfelldur fyrir var framið áður en hann gekkst undir framangreinda viðurlagaákvörðun og verður refsing hans nú því ákveðin sem hegningarauki við hana með vísan til 78. gr. almennra hegningarlaga. Samkvæmt þessu, og með hliðsjón af skýrri játningu ákærða, þykir refsing hans hæfilega ákveðin fangelsi í 5 mánuði, en fresta skal fullnustu refsingarinnar og hún falla niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

Af hálfu brotaþola, A, er gerð krafa um greiðslu miskabóta að fjárhæð 1.500.000 krónur ásamt nánar tilgreindum vöxtum. Með vísan til 26. gr. skaðabótalaga nr. 50/1993 verður ákærði dæmdur til að greiða brotaþola miskabætur sem þykja hæfilega ákveðnar með hliðsjón af atvikum öllum 350.000 krónur, ásamt vöxtum eins og nánar greinir í dómsorði.

Ákærði greiði 220.000 króna þóknun skipaðs réttargæslumanns brotaþola, H-kvk-ef L-kvk-ef hdl., við rannsókn málsins og fyrir dómi.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, M-kk-nf Ó-kk-nf Þ-kk-nf, sæti fangelsi í 5 mánuði, en fresta skal fullnustu refsingarinnar og hún falla niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

Ákærði greiði A 350.000 krónur ásamt vöxtum skv. 8. gr. laga nr. 38/2001 um vexti og verðtryggingu frá 6. desember 2009 til 18. febrúar 2010, en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærði greiði 220.000 króna þóknun H-kvk-ef J-kvk-ef hdl., skipaðs réttargæslumanns brotaþola.

Á-kk-nf M-kk-nf